钦定古今图书集成/明伦汇编/闺媛典/第251卷 > 周之德妻徐氏
## 钦定古今图书集成/明伦汇编/闺媛典/第251卷 > 周之德妻徐氏

按《弋阳县志》：“徐氏，周之德妻。性严肃，言笑不苟，事舅
姑以敬，相夫子以义。姑疾，侍汤药两月，未尝解衣，剪
指焚香，愿以身代。翁庶出一子，方半岁失母，徐抚育
备至。年二十七夫亡，号泣绝食，誓与同穴。舅慰之曰：
‘有子不育，死何益’。遂强起治丧，力勤纺绩，延师教子，
俾克有成。年八十馀，邑令表其闾。”